Document ID: /roh_data/filtered/swiss_laws_in_ROHinterleaved.jsonl.gz/5118

This text was translated from DE into Rumantsch Grischun.

Die Fraktionen beraten die Ratsgeschäfte vor. Sie haben das Recht, parlamentarische Initiativen, Vorstösse, Anträge und Wahlvorschläge einzureichen. Die Geschäftsreglemente können weitere Rechte für Fraktionen vorsehen. Die Fraktionen können Sekretariate einrichten. Diese erhalten dieselben Unterlagen wie die Ratsmitglieder und unterstehen dem Amtsgeheimnis gemäss Artikel 8. Die Fraktionen erhalten einen Beitrag zur Deckung der Kosten ihrer Sekretariate. Näheres regelt das Parlamentsressourcengesetz vom 18. März 1988. SR 171.21

Las fracziuns predelibereschan las fatschentas da las chombras. Ellas han il dretg d’inoltrar iniziativas parlamentaras, intervenziuns e propostas e da proponer candidats per las elecziuns. Ils reglaments da gestiun pon prevair ulteriurs dretgs per las fracziuns. Las fracziuns pon installar secretariats. Quels survegnan ils medems documents sco ils parlamentaris ed èn suttamess al secret d’uffizi tenor l’artitgel 8. Las fracziuns survegnan ina contribuziun per cuvrir ils custs da lur secretariats. Ils detagls vegnan reglads en la Lescha dals 18 da mars 1988 davart las resursas dal parlament. SR 171.21